section_heading: Životopis
paragraph_text: Rosso je, uz ostale firentinske kasnorenesansne slikare, dugo bio neprihvaćen, za razliku od slikara koji su se još držali renesansnog realizma i odmjerenosti. Danas se njegova umjetnost, iako se ne nalazi u velikim umjetničkim centrima, smatra za najinventivnija i najodvažnija djela njegova doba. Figure na njegovim slikama su pretjerano vitke i vijugave, ali posjeduju iznimnu vizualnu snagu.